b"\n_START_ARTICLE_\nVicente Cano Manuel Ram\xc3\xadrez de Arellano\n_START_SECTION_\nBiografia\n_START_PARAGRAPH_\nMilit\xc3\xa0 en el liberalisme, va estudiar filosofia i dret al Seminari de San Fulgencio de M\xc3\xbarcia. Era germ\xc3\xa0 d'Antonio Cano Manuel Ram\xc3\xadrez de Arellano que havia estat secretari del Despatx de Gracia i Just\xc3\xadcia en la Guerra del franc\xc3\xa8s. Va ser alcalde del crim i o\xc3\xafdor de la Reial Audi\xc3\xa8ncia i Cancelleria de Granada de 1794 a 1801. Durant la guerra del franc\xc3\xa8s fou elegit diputat per M\xc3\xbarcia a les Corts de Cadis i va ser president del Congr\xc3\xa9s del 24 d'abril al 23 de maig de 1811._NEWLINE_Durant el Trienni Liberal va ser  ministre de Gracia i Just\xc3\xadcia entre 1821 i 1822. En la reg\xc3\xa8ncia de Maria Cristina de Borb\xc3\xb3-Dues Sic\xc3\xadlies va ser diputat per Albacete de 1834 a 1836 i president del Tribunal Suprem d'Espanya entre 1834 i 1838, any de la seva defunci\xc3\xb3."